CELEX: 32012D0262
Language: bg
Date: 2012-05-16 00:00:00
Title: 2012/262/ЕС: Решение за изпълнение на Комисията от 16 май 2012 година за изменение на Решение 2008/589/ЕО за установяване на специфична програма за контрол и инспекция във връзка със запасите от треска в Балтийско море

17.5.2012   
            
            
               BG
            
            
               Официален вестник на Европейския съюз
            
            
               L 130/22
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 16 май 2012 година
   за изменение на Решение 2008/589/ЕО за установяване на специфична програма за контрол и инспекция във връзка със запасите от треска в Балтийско море
   (2012/262/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 95 от него,
   като има предвид, че:
   
               (1)
            
            
               С Решение 2008/589/ЕО на Комисията (2) беше създадена специфична програма за контрол и инспекция, която да се прилага за период от четири години с цел да се осигури хармонизирано изпълнение на многогодишния план, създаден с Регламент (ЕО) № 1098/2007 на Съвета (3) за запасите от треска в Балтийско море и за риболовните предприятия, които експлоатират тези запаси.
            
         
               (2)
            
            
               Според неотдавнашно научно становище на Международния съвет за изследване на морето (ICES) значителна част от данните за риболова на сьомга в Балтийския регион може да са декларирани невярно, което може да окаже сериозно отрицателно въздействие върху състоянието на този запас.
            
         
               (3)
            
            
               Специфичната програма за контрол и инспекция е необходима с цел да се организира оперативно сътрудничество между съответните държави членки и да се позволи на Агенцията на Общността за контрол на рибарството да организира съвместни планове за разполагане в съответствие с член 9 от Регламент (ЕО) № 768/2005 на Съвета (4).
            
         
               (4)
            
            
               С цел да се осигури непрекъснато хармонизирано прилагане на многогодишния план, създаден с Регламент (ЕО) № 1098/2007, специфичната програма за контрол и инспекция следва да бъде удължена за период от една година.
            
         
               (5)
            
            
               Комисията прие предложение за регламент на Европейския парламент и на Съвета за създаване на многогодишен план за запаса от сьомга в Балтийския регион и за риболовните дейности по експлоатацията на този запас (5). До влизането в сила на посочения регламент е целесъобразно да се намери решение на въпроса с възможното невярно деклариране, за което съобщава ICES.
            
         
               (6)
            
            
               С цел да се намери решение на въпроса с възможното невярно деклариране на данни при риболовните дейности по експлоатация на запасите от сьомга в Балтийско море е целесъобразно посочените запаси да бъдат включени в тази специфична програма за контрол и инспекция.
            
         
               (7)
            
            
               Поради това Решение 2008/589/ЕО следва да бъде съответно изменено.
            
         
               (8)
            
            
               Мерките, предвидени в настоящото решение, са съгласувани със съответните държави членки.
            
         
               (9)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Решение 2008/589/ЕО се изменя, както следва:
   
               1)
            
            
               Заглавието се заменя със следното:
            
         
               2)
            
            
               Член 1 се заменя със следното:
               „Член 1
               Предмет
               Настоящото решение установява специфична програма за контрол и инспекция с цел да се осигури:
               
                           а)
                        
                        
                           хармонизирано изпълнение на многогодишния план, създаден с Регламент (ЕО) № 1098/2007 за запасите от треска в Балтийско море и за риболовните предприятия, които експлоатират тези запаси, и
                        
                     
                           б)
                        
                        
                           хармонизиран контрол и инспекция на риболовните дейности по експлоатация на запасите от сьомга в Балтийско море.“
                        
                     
         
               3)
            
            
               Член 2 се заменя със следното:
               „Член 2
               Обхват
               1.   Специфичната програма за контрол и инспекция обхваща контрола и инспекцията на:
               
                           а)
                        
                        
                           риболовните дейности, извършвани от корабите, посочени в член 2 от Регламент (ЕО) № 1098/2007, и от риболовни кораби с всякаква дължина, които участват или има вероятност да участват в улова на сьомга;
                        
                     
                           б)
                        
                        
                           всички свързани с тях дейности, включително разтоварване, претегляне, предлагане на пазара, транспортиране и съхранение на продукти от риболов и регистриране на разтоварванията и продажбите.
                        
                     2.   Специфичната програма за контрол и инспекция се прилага за период от пет години.“
            
         Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 16 май 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 190, 18.7.2008 г., стр. 11.
   
      (3)  ОВ L 248, 22.9.2007 г., стр. 1.
   
      (4)  ОВ L 128, 21.5.2005 г., стр. 1.
   
      (5)  COM(2011) 470 окончателен — 2011/0206 (COD).